Kungliga Vetenskapsakademien

Kungliga Vetenskapsakademien er en frittstående svensk akademisk institusjon med formål å fremme vitenskapene og styrke deres innflytelse i samfunnet. Akademiet tar særlig ansvar for naturvitenskap og matematikk, men streber etter å øke utvekslingen mellom ulike disipliner.«Kommittén för utbildning», Kungl. Vetenskapsakademien

Akademiet ble grunnlagt i 1739,«Historik», Kungl. Vetenskapsakademien etter utenlandske forbilder, av seks fremstående vitenskapsmenn og politikere: Jonas Alströmer, Anders Johan von Höpken, Sten Carl Bielke, Carl von Linné, Mårten Triewald og Carl Wilhelm Cederhielm. Deretter ble Anders Celsius og Samuel Klingenstierna medlemmer, mens Nils Reuterholm ble den første som fikk medlemskap ved en egen seremoni. «Vetenskapsakademin», Nordisk familjebok (2. oppl., 1921)

I tråd med opplysningstidens idealer ble Vetenskapsakademiens Handlingar fra sitt første nummer utgitt i svensk språkdrakt, et brudd på datidens akademiske tradisjon med å benytte latin. Fra 1762 ble det en regel at antallet medlemmer var begrenset. Siden 1973 er grensen satt til 175 medlemmer som er under 65 år gamle.«Grundregler för Kungl. Vetenskapsakademien» (PDF), Kungliga Vetenskapsakademien

Medlemmene er inndelt i ti klasser: Matematikk, astronomi og romvitenskap, fysikk, kjemi, geovitenskaper, biologiske vitenskaper, medisinske vitenskaper, tekniske vitenskaper, samfunnsvitenskaper, og en klasse for «humaniora og for framstående fortjeneste om vitenskap».Kungl. Vetenskapsakademien - Ledamöterna, Kva.se

Siden 1915 har akademiet hatt egne lokaler i Frescatiområdet i nordlige Stockholm, nær Naturhistoriska riksmuseet og Stockholms universitet. Besøksadressen er Lilla Frescativägen 4A, 114 18 Stockholm.«Hitta till Akademien», Kungl. Vetenskapsakademien

Virksomheten i hovedsak
å være et forum hvor forskere møtes på tvers av faggrensene 
å tilby spesielle forskningsmiljøer 
å gi støtte til yngre forskere 
å belønne fremragende innsats innen forskning 
å formidle internasjonale, vitenskapelige kontakter 
å være talerør for vitenskapen i samfunnet og å påvirke forskningspolitiske prioriteringer 
å stimulere interessen for matematikk og naturvitenskap i skolen 
å spre forskjellig slags vitenskapelig og populærvitenskapelig informasjon 

Akademiet deler hvert år ut et stort antall priser. Nobelprisen i fysikk, Nobelprisen i kjemi, Sveriges Riksbanks pris i økonomisk vitenskap til minne om Alfred Nobel og Crafoordprisen er de mest prestisjefylte.

Akademiet ledes av en preses som støttes av tre visepresides. Alle tillitsverv er tidsbegrenset. Sammen med en heltidsansatt, fast sekretær danner akademiets presidium dets ledergruppe. Medlemskap i akademiet forkortes LVA.

Arbeidet med å velge ut nobelprismottakerne skjer i akademiets forskjellige nobelkomiteer.

 Referanser 

Eksterne lenker



Kategori:Kongelige svenske vitenskapsakademier
Kategori:Etableringer i 1739